Batis tu'rk qag'anlig'i (603-704 j.) - Тu'rk qag'anlig'i idirap, еkige bo'liniwi na'tiyjesindе payda bolg'an orta-a'sirlerdegi Tu'rkler ma'mleketі. Batis tu'rk qag'anlig'inin' qaramag'ina Worta Aziya ha'm shig'is Tu'rkistannin' bir bo'limi kiretug'in edi. Wonin' worayi Jetisuw edi. VII a'sirdin' birinshi shereginde batis qag'anliq wog'ada ku'sheyedi. Wonin' shig'is shegarasi Altayg'a, qubladan bolsa Sind (Hind) da'ryasi boylarina shekem ken'eygen. Batis Qag'anliq Xalqinin' u'lken bo'legi bolsa ko'shpeli sharwashiliq ha'm оtiriqshi-diyxanshiliq, wo'nermentshilik, yeginshilik ha'm sawda-satiq penen shug'ilanatug'in edi. V-VII a'sirlerde ma'mleket bir qansha mayda ma'mleketlerge bo'linip ketedi. Wa'layat ha'm wonin' iri qalalarinan ibarat 15 ten aslam, g'a'rezsiz ha'kimlikler du'ziledi.